Diari Oficial de la Generalitat Valenciana


Sumari del DOGV 8705, del 26-12-2019 (2019/12014)

RESOLUCIÓ de 17 de desembre de 2019, de la Direcció General d'Agricultura, Ramaderia i Pesca, per la qual es convoquen les ajudes previstes en l'Ordre 12/2017, de 30 de març, de la Conselleria d'Agricultura, Medi Ambient Canvi Climàtic i Desenvolupament Rural, per la qual s'estableixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8705

Data del DOGV
:   26-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12422


Data del document
:   17-12-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 17 de desembre de 2019, de la Direcció General d'Agricultura, Ramaderia i Pesca, per la qual es convoquen les ajudes previstes en l'Ordre 12/2017, de 30 de març, de la Conselleria d'Agricultura, Medi Ambient Canvi Climàtic i Desenvolupament Rural, per la qual s'estableixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana. [2019/12594]  
L'Ordre 12/2017, de 30 de març, de 2017, de la Conselleria d'Agricultura, Medi Ambient Canvi Climàtic i Desenvolupament Rural, estableix les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana.  
En l'articulat de l'ordre esmentada es disposa que anualment la direcció general competent en ramaderia convocarà l'ajuda i s'especificaren per a cada any en la convocatòria els imports globals màxims pels quals es podran concedir aquestes ajudes i les línies i capítols dels pressupostos generals de la Generalitat a què es carregarà cada grup d'ajudes, les inversions subvencionables detallades classificades per la seua finalitat, el criteri de preferència d'espècie i orientació zootècnica, si és el cas, les zones amb limitacions naturals o altres limitacions específiques i els terminis de sol·licitud i justificació de les inversions.  
  
A efectes del que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en la present resolució s'adapten als requisits establits a l'article 14 del Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal, i en zones rurals compatibles amb el mercat interior en aplicació dels articles 107 i 108 del Tractat de funcionament de la Unió Europea (DOUE L193, 01.07.2014). La informació resumida del règim d'ajudes, ha sigut remesa a la Comissió Europea, i s'ha assignat el número de registre de l'ajuda SA 47910.  
  
Per tant, i a fi de convocar les ajudes per a l'exercici 2019 i establir el procés de sol·licitud i tramitació de les ajudes esmentades es publica la present resolució, i queda condicionada la seua concessió a l'assignació del crèdit adequat i suficient procedent dels pressupostos de la Generalitat per a l'anualitat 2020.  
Per tant, i a fi de procedir al tràmit de convocatòria de les ajudes per a l'exercici 2019 i establir el procés de sol·licitud i tramitació d'aquestes, resolc  
  
Primer. Convocatòria  
1. Es convoquen per a l'exercici pressupostari 2019, les ajudes regulades en l'Ordre 12/2017, de 30 de març, de 2017, de la Conselleria d'Agricultura, Medi Ambient Canvi Climàtic i Desenvolupament Rural, per la qual s'estableixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana.  
2. L'importe global màxim fixat per a la resolució d'expedients de la convocatòria de l'exercici 2020 de les ajudes regulades en l'Ordre 12/2017, de 30 de març, de la Conselleria d'Agricultura, Medi Ambient Canvi Climàtic i Desenvolupament Rural, per la qual s'estableixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana, serà el següent:  
  
Aplicació pressupostària: 60.51.82.0104.  
Programa 714.80, Ordenació i millora de la producció agrària.  
Capítol 7  
Línia S3090.  
Import global màxim: 980.000,00 € que es correspon amb el 70 % de l'import de la línia pressupostària de l'any 2019.  
3. Aquesta convocatòria és susceptible d'ampliació al 100 % de l'import de la línia pressupostària de 2019.  
Segons disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, sobre despeses de tramitació anticipada, la resolució queda condicionada a l'efectiva existència de crèdit adequat i suficient una vegada aprovat el pressupost de la Generalitat.  
  
Segon. Annexos  
S'estableix per a la present convocatòria:  
1. Com a annex I, el llistat detallat d'inversions subvencionables per a l'exercici 2019 classificada per la seua finalitat.  
2. Com a annex II, una taula d'equivalència d'unitats de bestiar major per espècie zootècnica.  
3. Com a annex III, el llistat de municipis amb limitacions naturals o altres limitacions específiques.  
4. Com a annex IV, la baremació de cursos puntuables.  
  
Tercer. Terminis  
1. El termini de presentació de sol·licituds per a l'exercici 2020 començarà l'endemà de la publicació de l'extracte de la present resolució en el Diari Oficial de la Generalitat Valenciana i finalitzarà el dia 31 de gener de 2020.  
2. El termini de justificació de les inversions per a l'exercici 2019 finalitza el dia 15 d'octubre de 2020  
  
Quart. Presentació sol·licituds  
1. Les sol·licituds i la documentació que les acompanya es presentaran preferentment en els registres dels òrgans administratius als quals es dirigisquen, i també es podran presentar en qualsevol dels registres previstos en la legislació reguladora del procediment administratiu comú.  
  
2. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com els sol·licitants, que no estant obligats a això, opten per aquesta via, presentaran les sol·licituds telemàticament a través de la seu electrònica de la Generalitat en l'URL següent http://www.gva.es/va/proc18528. Els documents que s'annexen al tràmit telemàtic hauran d'anar signats electrònicament per les persones que, segons el tipus de document, pertoque.  
  
  
Cinqué. Control de la justificació  
L'apartat 6 de l'article 10 de l'Ordre 12/2017, de 30 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana, estableix que els serveis veterinaris oficials de la conselleria competent en ramaderia, duran a terme una visita d'inspecció en totes les explotacions sol·licitants per a comprovar l'execució de les inversions realitzades d'acord amb la resolució de concessió d'ajuda dels costos subvencionables que procedisquen. S'entendrà justificada la inversió a l'efecte del control establit en el punt anterior, quan la inversió sol·licitada, siga un bé moble o immoble, complisca amb els requisits establits en la normativa d'aplicació i es trobe present en l'explotació en el moment de la inspecció.  
  
  
Sisé. Baremació per espècie productiva  
Ateses les especials circumstàncies sanitàries per a la prevenció de la tuberculosi bovina en explotacions bovines de carn reproductores, situades en determinades zones de la Comunitat Valenciana, on els animals estan més exposats al contagi amb la fauna silvestre i d'altra banda, en les explotacions de lídia que per les seues especials característiques de perillositat requereixen reforçar la seguretat de les instal·lacions, del maneig dels animals, i del personal que realitza les proves de diagnòstic de la malaltia, i d'acord amb l'apartat G de l'article 7 de l'Ordre 12/2017, de 30 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana, en el qual estableix els Criteris d'atorgament i ponderació d'aquests, s'atorgaran 10 punts a les explotacions bovines de carn reproductores i de lídia, a fi de facilitar les inversions de millora de les condicions de bioseguretat i del maneig dels animals, del llistat d'inversions subvencionables que figuren en l'annex I.  
  
  
Seté. Règim de recursos  
Contra la present serà procedent el recurs de reposició davant del mateix òrgan que els va dictar, en el termini d'un mes a comptar des de l'endemà a aquell en què tinga lloc la notificació, de conformitat amb el que s'estableix en l'article 123 i 124 de la Llei 39/015, d'1 d'octubre, del procediment administratiu comú de les administracions publiques, o bé, directament, un recurs contenciós administratiu en el termini de dos mesos, comptats des de l'endemà de la publicació, de conformitat amb el que s'estableix en l'article 46.1 de la Llei de la jurisdicció contenciosa administrativa.  
  
Huité. Entrada en vigor  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana.  
  
València, 17 de desembre de 2019.- La consellera d'Agricultura, Desenvolupament Rural, Emergència Climàtica i Transició Ecològica. p. d, (Ordre 12/2017, 30 de març, DOGV 20.04.2017, núm. 8023), el director general d'Agricultura, Ramaderia i Pesca: Rogelio Llanes Ribas.  
  
  
  
ANNEX I  
Llistat d'inversions subvencionables classificades per la seua finalitat  
  
Grup A. Millora de la bioseguretat i condicions higienicosanitàries  
  
- Construcció (o adquisició) de túnels o arcs de desinfecció  
- Construcció de tanca, que tanque les instal·lacions i que permeta el control d'accessos, amb tots els seus accessoris  
- Construcció de guals sanitaris (gual inundable) a l'entrada d'explotació on s'aplicarà solució desinfectant  
- Arrebossat o lluïment i revestiment de superfícies en la cara interna i/o externa de les naus  
- Construcció de banys antiparasitaris en ramaderia extensiva  
- Adquisició de màquines dides  
- Construcció de local o moll d'embarcament, per a evitar l'entrada de camions, amb la corresponent infraestructura de corredors o equivalents  
- Adquisició d'equips de neteja i desinfecció a pressió  
- Instal·lació de teles ocellaires i/o mosquiteres, si és el cas.  
- Instal·lació de pediluvis  
- Adequació i adquisició d'equips i sistemes higiènics d'emmagatzematge de cadàvers, inclosos baguls congeladors.  
- Mesures de bioseguretat en punts d'aigua o alimentació en extensiu per a evitar contagi amb la fauna silvestre.  
  
  
Grup B. Millora del benestar dels animals i seguretat de l'explotació  
  
- Dotació d'energia elèctrica per a l'explotació a través de grups generadors, plaques solars o fotovoltaiques i distribució interior (les inversions corresponents a aquest apartat només seran subvencionables si l'energia produïda és per al consum propi de l'explotació)  
  
- Instal·lació del sistema de distribució d'aigua dins de l'explotació i equip complementari (depòsits, bombes de pressió, sistemes de potabilització, abeuradors, etc.)  
- Instal·lació d'equips i sistemes de refrigeració, calefacció, ventilació, humidificació i aïllaments tèrmics per a millorar les condicions tèrmiques dels animals, i en conseqüència el seu benestar  
- Instal·lació de sistemes d'il·luminació que garantisquen la presència de llum en dues terceres parts del dia, en cas de no disposar-ne (per exemple, en porcs, garantir llum de 9.00 a 17.00, i garantir almenys 40 lux d'intensitat, segons la Directiva 91/630)  
- Adquisició d'equips i sistemes d'alarmes per a la detecció de fallades en els sistemes de control ambiental, automatització i intrusió.  
- Protecció d'equips i circuits elèctrics per a evitar descàrregues sobre els animals  
  
  
Grup C. Promoció de l'extensificació i reorientació de la producció, així com foment de la ramaderia ecològica.  
- Adquisició de màquina embaladora  
- Instal·lació de pastor elèctric, tanques mòbils o fixes.  
- Sitges d'emmagatzematge de subproductes i matèries primeres  
- Construcció d'abeuradors  
- Adquisició de màquina rotoempacadora  
- Construcció o adquisició de mànegues de maneig i poltres d'immobilització i cures de bestiar extensiu  
  
  
Grup D. Reducció de costos i millora de la qualitat del producte final  
- Adquisició d'equips de munyiment automatitzats i tancs de refrigeració homologats i accessoris complementaris  
- Adquisició de sitges de pinso i equips de distribució d'aliments, inclosos els sistemes d'alimentació líquida  
- Adquisició de carros mescladors  
- Adquisició de bàscules de pesatge (no s'inclouen en aquest apartat les bàscules de/per als vehicles)  
- Lectors de sistemes electrònics d'identificació animal  
- Equips informàtics per a gestió de la identificació animal  
- Adquisició de programes informàtics específics per a la gestió d'explotacions ramaderes  
  
  
Grup E. Reducció d'impacte ambiental i lluita enfront del canvi climàtic  
- Adquisició i muntatge, o construcció, de femers o basses, en tots dos casos impermeables, estanques i correctament dissenyades per a l'emmagatzematge i tractament de fems i purins, i impermeabilització de les existents  
- Construcció d'aljubs per a la recollida d'aigües pluvials per a aprofitament en l'explotació  
- Adquisició d'equips o maquinària per a la separació de fases, sòlida i líquida, de purins i fems: tamisos, filtres, filtres premsa, centrífugues, compactadores, etc.  
- Adquisició d'equips per a la recollida i/o transport de purins i fem: extractors de fem, bombes d'extracció, tancs, cisternes  
  
- Adquisició d'equips de filtració de líquids procedents de la separació de fases  
- Adquisició d'equips o aparells per al tractament aerobi de purins i fems, mitjançant sistemes mecànics: turbines (fixes o flotants), agitadors de paletes, etc.  
- Adquisició d'equips o aparells per al tractament aerobi de purins i fems, mitjançant sistemes pneumàtics de ventilació: bufadors més difusors, compressors, filtres Venturi, etc.  
- Disseny, dimensionament i construcció de sistemes hidràulics per al tractament aerobi de purins i fems, amb tots els materials i equips necessaris: bassa, canonades, motors i bombes, etc.  
- Construcció i/o adquisició d'equips de transferència iònica, electrofloculació o sistemes semblants, per al tractament de purins i fems  
  
- Instal·lació d'abeuradors de cassoleta en comptes dels de tetina o pipó o instal·lació de menjadores (tipus tremuja holandesa o semblant) que porten incorporat l'abeurador i que s'eviten les pèrdues d'aigua  
- Cobertura dels depòsits de purins i fems, mitjançant sistemes reconeguts en el Document BREF 2003 «Prevenció i control integrats de la contaminació (IPPC). Documentació de referència de millors tècniques disponibles en la cria d'aus de corral i porcs»  
- Tancs d'hidròlisi enzimàtica  
- Sistemes d'injecció de purins en sòl  
  
ANNEX II  
Equivalència d'unitats de bestiar major segons espècies  
  
Bestiar Edat UGM  
Boví Animal <12 mesos 0,60  
Boví Animal >12 mesos 1,00  
Oví/caprí Reproductors 0,15  
Oví/caprí Engreix 0,05  
Equí Reproductor 1,00  
Equí Engreix 0,60  
Avícola Ponedores 0,01  
Avícola Engreix 0,005  
Avícola Perdius 0,02  
Avícola Titots 0,03  
Avícola Ànecs 0,02  
Avícola Guatles 0,005  
Avícola Faisans 0,01  
Avícola Pintades 0,02  
Cunícola Reproductors 0,01  
Cunícola Engreix 0,005  
Porcí Porques en cicle tancat 0,96  
Porcí Porques en explotació de producció de garrins 0,25  
Porcí Engreix 0,12  
Porcí Transició de garrins 0,02  
Estruços Reproductors 0,20  
Estruços Engreix 0,12  
Apicultura Rusc 0,15  
  
  
  
  
ANNEX III  
Llista de municipis de la Comunitat Valenciana pertanyents a zones amb limitacions naturals o altres limitacions especifiques   
  
PROVÍNCIA: 03 € ALACANT  
  
03228 Agost  
03820 Agres  
03562 Albatera  
03276 Alcalalí  
03893 Alcocer de Planes  
03096 Alcoleja  
03287 Alfafara  
03530 Algueña  
03704 Almudaina  
03150 Alqueria d'Asnar, l-  
03579 Aspe  
03842 Balones  
03754 Banyeres de Mariola  
03920 Benasau  
03408 Beneixama  
03758 Beniardá  
03612 Beniarrés  
03622 Benigembla  
03413 Benifallim  
03556 Benifato  
03887 Benilloba  
03985 Benillup  
03987 Benimantell  
03147 Benimarfull  
03580 Benimassot  
03751 Biar  
03915 Bolulla  
03652 Callosa d'en Sarrià  
03360 Callosa de Segura  
03406 Camp de Mirra, el/Campo de Mirra   
03035 Cañada  
03144 Castalla  
03569 Castell de Castells  
03975 Castell de Guadalest, el  
03354 Catral  
03741 Cocentaina  
03738 Confrides  
03340 Crevillent  
03864 Quatretondeta  
03704 Elx / Elche  
03839 Elda  
03209 Facheca  
03343 Famorca  
03889 Gaianes  
03528 Gorga  
03840 Fondó de les Neus, el  
03901 Hondón de los Frailes  
03960 l'Orxa  
03217 Millena  
03936 Monforte del Cid  
03623 Monòver / Monóvar  
03524 Muro de Alcoy  
03719 Novelda  
03827 Onil  
03073 Pego  
03023 Penàguila  
03965 Petrer  
03911 Pinós, el / Pinoso  
03349 Planes  
03267 Polop  
03354 Relleu  
03823 Romana, la  
03275 Salinas  
03426 Sant Vicent del Raspeig / San Vicente del Raspeig.  
03856 Sax  
03476 Sella  
03569 Tàrbena  
03998 Tibi  
03754 Tollos  
03207 Torre de les Maçanes, la/Torremanzanas   
03635 Vall d'Alcalà, la  
03737 Vall de Ebo  
03364 Vall de Gallinera  
03890 Vall de Laguart, la  
03247 Villena  
  
  
  
PROVÍNCIA: 12 € CASTELLÓ  
  
12709 Atzeneta del Maestrat  
12898 Aín  
12538 Albocàsser  
12440 Alcalà de Xivert  
12339 Alcudia de Veo  
12113 Alfondeguilla  
12492 Algimia de Almonacid  
12901 Almedíjar  
12961 Altura  
12389 Arañuel  
12711 Ares del Maestre  
12859 Argelita  
12639 Ayódar  
12382 Azuébar  
12115 Barracas  
12152 Bejís  
12585 Benafer  
12317 Benafigos  
12136 Benasal  
12737 Benicarló  
12786 Benlloch  
12141 Burriana  
12400 Càlig  
12370 Canet lo Roig  
12938 Castell de Cabres  
12296 Castellfort  
12711 Castellnovo  
12227 Castillo de Villamalefa  
12746 Catí  
12051 Caudiel  
12771 Cervera del Maestre  
12014 Cinctorres  
12011 Cirat  
12361 Cortes de Arenoso  
12218 Costur  
12511 Coves de Vinromà, les  
12758 Culla  
12354 Xert / Chert  
12717 Xilches / Chilxes   
12003 Xhodos / Chodos  
12201 Chóvar  
12286 Eslida  
12422 Espadilla  
12408 Fanzara  
12225 Figueroles  
12048 Forcall  
12727 Fuente la Reina  
12341 Fuentes de Ayódar  
12557 Gaibiel  
12742 Geldo  
12502 Herbés  
12909 Higueras  
12908 Jana, La  
12725 Jérica  
12084 Lucena del Cid  
12793 Ludiente  
12324 Mata, La  
12513 Matet  
12380 Moncofa  
12346 Montán  
12061 Montanejos  
12807 Morella  
12539 Navajas  
12214 Nules  
12056 Olocau del Rey  
12378 Palanques  
12759 Pavías  
12156 Peñíscola  
12608 Pina de Montalgrao  
12112 Portell de Morella  
12917 Puebla de Arenoso  
12107 Pobla de Benifassà, la  
12699 Pobla Tornesa, la  
12871 Rossell  
12657 Sacañet  
12909 Salzadella, la  
12232 San Jorge  
12364 Sant Joan de Moró  
12419 Sant Mateu  
12657 San Rafael del Río  
12587 Santa Magdalena de Pulpis  
12159 Sarratella  
12535 Segorbe  
12709 Sierra Engarcerán  
12227 Soneja  
12082 Sot de Ferrer  
12268 Sueras  
12297 Teresa  
12077 Tírig  
12075 Todolella  
12643 Toga  
12699 Torás  
12234 Toro, el  
12372 Torralba del Pinar  
12852 Torrechiva  
12403 Torre d'en Besora, la  
12074 Torre d'en Dménec, la  
12633 Traiguera  
12940 Useres, les / Useras  
12551 Vallat  
12072 Vall d'Alba, la  
12599 Vall de Almonacid  
12057 Vallibona  
12993 Vilafamés  
12609 Vilafranca / Villafranca del Cid  
12287 Villahermosa del Río  
12562 Villamalur  
12121 Vilanova d'Alcolea  
12788 Villanueva de Viver  
12191 Vilar de Canes  
12701 Villores  
12352 Vistabella del Maestrazgo  
12811 Viver  
12224 Zorita del Maestrazgo  
12412 Zucaina  
  
  
  
PROVÍNCIA: 46-VALÈNCIA  
  
46932 Ademuz  
46598 Alcublas  
46815 Alpuente  
46938 Andilla  
46739 Anna  
46544 Aras de los Olmos  
46299 Ayora  
46711 Benagéber  
46345 Bicorp  
46056 Bolbaite  
46958 Calles  
46085 Camporrobles  
46405 Casas Altas  
46300 Casas Bajas  
46736 Castielfabib  
46821 Caudete de las Fuentes  
46616 Cofrentes  
46494 Cortes de Pallás  
46482 Cullera  
46003 Chelva  
46622 Chella  
46926 Chera  
46158 Chulilla  
46776 Domeño  
46296 Dos Aguas  
46357 Enguera  
46877 Estubeny  
46221 Fuenterrobles  
46540 Gátova  
46127 Higueruelas  
46184 Jalance  
46076 Xeraco  
46904 Jarafuel  
46911 Xeresa  
46308 Loriguilla  
46033 Losa del Obispo  
46492 Millares  
46625 Navarrés  
46271 Oliva  
46863 Puebla de San Miguel  
46600 Quesa  
46259 Requena  
46849 Siete Aguas  
46498 Sinarcas  
46546 Sot de Chera  
46204 Tavernes de la Valldigna  
46966 Teresa de Cofrentes  
46025 Titaguas  
46865 Torrebaja  
46635 Tuéjar  
46180 Utiel  
46188 Vallanca  
46704 Venta del Moro  
46065 Villar del Arzobispo  
46483 Villargordo del Cabriel  
46117 Yátova  
46932 Yesa, La  
46246 Zarra  
  
  
  
ANNEX IV  
Baremació de cursos puntuables  
  
Cursos de formació homologats realitzats pel titular o responsable de l'explotació sobre temes de ramaderia i impartits per l'administració o la universitat, amb els criteris de baremació següents:  
  
- 1 punt per cada 20 hores de formació o per cada crèdit justificat.  
  
- En cursos amb una durada menor a 20 hores, es comptabilitzarà la part proporcional, multiplicant la durada del curs per 0,05 punts per hora.  
- Fins a un màxim de 3 punts per a aquest apartat de formació.